***Դպրոց՝***  հ. 78

***Ուսուցիչ՝***  Աննա Գալստյան

***Առարկա՝*** <<Ես և շրջակա աշխարհը>>

***Դասարան ՝*** IV

***Թեմատիկ խումբ՝*** Բնությունը և մարդը

***Դասանյութ՝*** Տնտեսության առաջացումը

***Ինտեգրվող թեմա՝***  Կարիք և ցանկություն: Փող և առևտուր:

***Տևողություն՝*** 1 դասաժամ

***Նպատակները՝*** Աշակերտները պետք է հասկանան, թե ինչ է տնտեսությունը և որն է տնտեսության գլխավոր նպատակը:Պետք է իմանան, որ փողն օգտագործվում է ապրանքներ և ծառայություններ գնելու համար, որ Դրամը ՀՀ-ի պաշտոնական փողն է և ամեն երկիր ունի իր պաշտոնական արժույթը: Կարևորեն փողի՝ արժեք ունենալու հատկությունը: Երեխաները պետք է հասկանան, թե ինչի վրա կարելի է ծախսել: Գաղափար ունենան, թե ինչ է պահանջմունքը, տարբերեն կարիքներն ու ցանկությունները:

***Դասի ընթացքը՝*** Կազմակերպական աշխատանք: Բանավոր հարցում:

* Ինչ է աշխատանքը: Ինչո՞ւ է պետք աշխատել:
* Որո՞նք են աշխատանքի առարկաներն ու միջոցները: Ինչո՞վ են դրանք տարբերվում:
* Ինչպիսի՞ մասնագիտություններ գոյություն ունեն:
* Ինչ է փողը:
* Ինչ թղթադրամներ և մետաղադրամներ գոյություն ունեն Հայաստանում:
* Ի՞նչ կարելի է անել դրամով:

***Խթանում՝*** Գրատախտակին փակցնել <<Տնտեսություն>> բառը:

* *Երեխանե՛ր, կարդացե՛ք դասի վերնագիրը և փորձեք ավարտել նախադասությունները:*

Իմ կարծիքով, մենք այս դասի ժամանակ կսովորենք …

Ես ուզում եմ իմանալ, թե …

***Իմաստի ընկալում՝***

Մուլտֆիլմի դիտում

* *Երեխանե՛ր, ինչի մասին էր մուլտֆիլմը:*
* *Երեխաներ, մարդուն ի՞նչ է անհրաժեշտ ապրելու համար:*

Գրատախտակին փակցնել մարդու նկար և շուրջը լրացնել երեխաների պատասխանները: Բացատրել, որ պահանջմունքներից մի մասը տալիս է բնությունը, իսկ մյուսը՝ տնտեսությունը:

Բացատրել <<Էկոնամիկա>> բառը (<<էկոս>>- տուն,տնային տնտեսություն,

<< նոմոս>> - կանոն, օրենք): (սահիկ 4)

Երեխաների օգնությամբ փորձել տարբերել ապրանքներն ու ծառայությունները:

* Թվարկե՛ք, ինչ ապրանքներ և ծառայություններ գիտեք: (սահիկ 5-8)
* Ինչո՞վ ենք վճարում ՀՀ-ում ապրանքների և ծառայությունների դիմաց:
* Երեխաներ, ինչ եք կարծում, երբ դրամ չի եղել, մարդիկ ինչպես են վճարել ապրանքի դիմաց: (սահիկ 9-11)
* Ձեր կարծիքով, եթե գնաք այլ պետություն, ինչ փող կգործածեք:
* Կարո՞ղ եք ասել, այլ պետություն մեկնելիս որտեղի՞ց են ձեռք բերում այդ երկրի դրամը:

Երեխաներին բաժանել թղթեր՝ խմբով աշխատելու համար:

*Հանձնարարություն.*

* *Գրատախտակի վրա գրված ապրանքներից և ծառայություններից առանձնացրեք կարիքներն ու ցանկությունները: (6-ական) Դասավորեք ձեր ընտրած պատասխաններն ըսկ կարևորության (1-ից մինչև 6): Բացատրեք ձեր կատարած ընտրությունը:*
* *Ի՞նչ եզրակացության եկաք:*
* *Ինչպես եք հասկանում հետևյալ խոսքերը.*

Փողը և ժամանակը ամենածանր բեռն են կյանքում: Դժախտ են նրանք, ովքեր դրանցից ավելի շատ ունեն, քան կարող են ծախսել: ***Սեմուել Ջոնսոն***

***Կշռադատում՝***

* *Ի՞նչ նոր բան սովորեցիք այս դասի ժամանակ:*

Երեխաներին բաժանել փոքրիկ թղթեր և առաջարկել գրել երեք նոր բան, որ սովորեցին դասի ժամանակ:

***Տնային հանձնարարություն՝*** <<Տնտեսության առաջացումը>>, կազմել ապրանքների և ծառայությունների ցանկ, որոնցից օգտվում եք մեկ շաբաթվա ընթացքում: